cyanic-selkie/wikianc huggingface dataset:
জাফনা আন্তর্জাতিক বিমানবন্দর
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় ব্রিটিশ রাজকীয় বিমান বাহিনী উত্তর সিলনের কাঙ্কেসান্থুরাইয়ের কাছে পালালিতে জমিতে একটি বিমানঘাঁটি তৈরি করেছিল।  এয়ারফিল্ডের রানওয়ে প্রায়  লম্বা ছিল। যুদ্ধের সময় এবং তার পরপরই বেশ কয়েকটি আরএএফ স্কোয়াড্রন (১৬০, ২০৩, ২৯২, ৩৫৪) এবং বিমান-সমুদ্র উদ্ধারকারী ইউনিট বিমানক্ষেত্রে অবস্থান করেছিল। যুদ্ধের পর বিমানঘাঁটি পরিত্যক্ত হয় এবং বেসামরিক বিমান চলাচল বিভাগ কর্তৃক অধিগৃহীত হয়।
আন্তর্জাতিক বিমানবন্দর
বিমানবন্দরটিকে ২০১৯ সালের অক্টোবর মাসের প্রথম দিকে একটি আঞ্চলিক বিমানবন্দরে পরিণত করা হয়েছিল, যার নাম পরিবর্তন করে জাফনা আন্তর্জাতিক বিমানবন্দর রাখা হয় এবং সিএএ-এর এখতিয়ারের অধীনে রাখা হয়। এএএস'কে বিমানবন্দরের বেসামরিক দিকের পরিচালনাকারী নিযুক্ত করা হয়েছিল। সংস্কার করা বিমানবন্দরটি ২০১৯ সালের ১৭ই অক্টোবর রাষ্ট্রপতি মাইথ্রিপালা সিরিসেনা এবং প্রধানমন্ত্রী বিক্রমাসিংহে উদ্বোধন করেন। চেন্নাই থেকে বিমানসংস্থার কর্মকর্তা এবং সাংবাদিকদের নিয়ে অ্যালায়েন্স এয়ার এটিআর ৭২-৬০০ বিমানের আগমন শ্রীলঙ্কার তৃতীয় আন্তর্জাতিক বিমানবন্দরের উদ্বোধনের সংকেত দিয়েছিল। এটি অ্যালায়েন্স এয়ারের প্রথম বিদেশী উড়ান ছিল।  সংস্কারে ২.২৫ বিলিয়ন ভারতীয় টাকা খরচ হয়েছে যার মধ্যে ১.৯৫ বিলিয়ন ভারতীয় টাকা শ্রীলঙ্কা সরকার ও ০.৩ বিলিয়ন ভারতীয় টাকা ভারত সরকারের কাছ থেকে অর্থায়ন করা হয়েছিল।
আর্য সমাজ
আর্য সমাজ (সংস্কৃত: आर्य समाज, ইংরেজি:  "Noble Society") হচ্ছে বৈদিক মত পুনঃপ্রতিষ্ঠার জন্য স্বামী দয়ানন্দ সরস্বতী কর্তৃক ১৮৭৫ সালে প্রতিষ্ঠিত একটি হিন্দু সংগঠন ও সংস্কার আন্দোলন। দয়ানন্দ সরস্বতী ছিলেন একজন বেদ প্রচারক। আর্য সমাজ মূলত স্বামী দয়ানন্দ সরস্বতী প্রবর্তিত দশটি নীতির উপর প্রতিষ্ঠিত। আর্য সমাজের সদস্যগণ নীতিগুলো মেনে চলেন। একেশ্বরবাদে বিশ্বাসী সংগঠনটি উপাসনা পদ্ধতি নির্গুণ।
আর্য সমাজ সর্বপ্রথম হিন্দুধর্মে প্রত্যাবর্তন প্রক্রিয়ার প্রচলন করে। সংস্থাটি ১৮০০ সাল থেকে ভারতে নাগরিক অধিকার আন্দোলনের বৃদ্ধির দিকেও কাজ করেছে।
প্রতিষ্ঠা
১৮৭৫ সালের ১০ই এপ্রিল দয়ানন্দ সরস্বতী বোম্বেতে আর্য সমাজের প্রতিষ্ঠা করেন।
বৈদিক বিদ্যালয়
১৮৬৯ থেকে ১৮৭৩ এর মধ্যে স্বামী দয়ানন্দ সরস্বতী ভারতে নৈষ্ঠিক হিন্দু ধর্মের সংস্কারের জন্য তার প্রথম সংস্কার প্রচেষ্টা চালান। এই প্রচেষ্টা ছিল মূলত “বৈদিক বিদ্যালয়” বা “গুরুকুল” স্থাপনের লক্ষ্যে যা শিক্ষার্থীদের বৈদিক জ্ঞান, সংস্কৃতি ও ধর্ম সম্পর্কে গুরুত্ব আরোপ করে। এসব বিদ্যালয়গুলোতে প্রাচীন বৈদিক নীতির ভিত্তিতে ছেলে এবং মেয়েদের আলাদা করে শিক্ষা দেওয়া হতো। বৈদিক বিদ্যালয় ব্যবস্থার উদ্দেশ্য ছিল ভারতের ব্রিটিশ শিক্ষানীতি থেকে মুক্তি।
প্রথম বিদ্যালয়টি ১৮৬৯ সালে ফররুখাবাদে প্রতিষ্ঠিত হয় মাত্র ৫০ জন শিক্ষার্থীদের নিয়ে। প্রারম্ভিক সাফল্যের ফলে মির্জাপুর (১৮৭০), কাসগঞ্জ (১৮৭০), ছলেসার (আলিগড়) (১৮৭০) এবং বারাণসী(১৮৭৩)-তে দ্রুত বেশ কিছু বিদ্যালয় স্থাপিত হয়। বৈদিক বিদ্যালয় সমূহ মূলত স্বামী দয়ানন্দের সামাজিক ও ধর্মীয় সংস্কারের প্রায়োগিক প্রয়াসকেই তুলে ধরে। একদিকে শিক্ষার্থীরা বিদ্যালয়ে ঐতিহ্যগত মূর্তিপূজা করতে পারত না, বরং তাদের প্রতিদিন দুবার বৈদিক নিয়ম মেনে সন্ধ্যা বন্দনা ও অগ্নিহোত্র যজ্ঞ করতে হত। অন্যদিকে তাদের সমস্ত খাদ্য, বস্ত্র, বাসস্থান ও বই বিনামূল্যে দেওয়া হতো। তারা ছিল শৃঙ্খলাবদ্ধ। অ-ব্রাহ্মণরাও সংস্কৃত পাঠ করতে পারতো। তাদেরকে প্রধানত বেদ শিক্ষা দেয়া হত। বৈদিক বিদ্যালয়সমূহ দ্রুতই বেশ কিছু সমস্যার সম্মুখীন হয়। সেগুলো মিশ্র প্রতিক্রিয়া পেয়েছিল।
সুরিনামে আর্য সমাজ
thumb|260px|[[আর্য দেবকর মন্দির সুরিনাম]]
গায়ানায় আর্য সমাজ
thumb|213px|কেন্দ্রীয় বৈদিক মন্দির [[জর্জটাউন, গায়ানা|জর্জটাউন, গায়ানা]]
আর্যসমাজের মূলনীতি ও বিশ্বাস
right|thumb|157px| ([[ওঁ|ও৩ম্), আর্য সমাজ কর্তৃক ব্যবহৃত ঈশ্বরের অন্যতম সর্বোচ্চ নাম।]] আর্য সমাজ মূলত স্বামী দয়ানন্দ সরস্বতী প্রবর্তিত দশটি নীতির উপর প্রতিষ্ঠিত। নীতিগুলো হচ্ছে:
ফজলুর রহমান পটল
ফজলুর রহমান পটল একজন বাংলাদেশী রাজনীতিবিদ ও সংসদ সদস্য। তিনি নাটোর-১ আসন থেকে চারবার সংসদ সদস্য নির্বাচিত হন।
প্রাথমিক জীবন
ফজলুর রহমান পটল ১৯৪৯ সালে ২৪ এপ্রিল নাটোর জেলার লালপুর উপজেলার গৌরিপুর গ্রামে জন্ম গ্রহণ করেন। তার বাবার নাম আরশাদ আলী এবং মাতার নাম ফজিলাতুন নেছা। পাঁচভাই ও একবোনের পরিবারে তিনিই ছিলেন সবার বড়।
রাজনৈতিক জীবন
ফজলুর রহমান পটল ১৯৭৩ সালে রাজশাহী বিশ্ববিদ্যালয় ছাত্র সংসদ নির্বাচনে বাংলাদেশ ছাত্রলীগের প্যানেল থেকে ভিপি নির্বাচিত হন। ১৯৭৮ সালে তিনি রাষ্ট্রপতি জিয়াউর রহমানের হাত ধরে বিএনপিতে যুক্ত হন। তিনি বিএনপির প্রচার সম্পাদক হিসেবে দীর্ঘদিন দায়িত্ব পালন করেন। এর পর তিনি বিএনপি চেয়ারপার্সন বেগম খালেদা জিয়ার অন্যতম উপষ্ঠো হিসাবে আমৃত্যু দায়িত্ব পালন করেন।
তিনি নাটোর-১ (লালপুর-বাগাতিপাড়া) আসন থেকে বিএনপি’র প্রার্থী হিসাবে চারবার সংসদ সদস্য নির্বাচিত হন।   এর মধ্যে ১৯৯১ সালে বিএনপি সরকারের শাসনামলে যোগাযোগ প্রতিমন্ত্রী হন। এরপর ১৯৯৩ সালে সমাজ কল্যাণ প্রতিমন্ত্রী এবং ২০০১ সালে চার দলীয় জোট সরকারের সময় যুব ও ক্রীড়া প্রতিমন্ত্রীর দায়িত্ব পালন করেন।
মৃত্যু
ফজলুর রহমান পটল বেশ কয়েক বছর ধরে কিডনির জটিল রোগে ভুগছিলেন। তিনি দেশে বিদেশে চিকিৎসা নেন। ২০১৬ সালের ১৬ এপ্রিল চিকিৎসার জন্য কলকাতা যান। সেখানে রবীন্দ্র হাসপাতালে চিকিৎসাধীন অবস্থায় ১১ আগস্ট তিনি মৃত্যুবরণ করেন।
রুটির ইতিহাস
থাম্ব| গিজারে অবস্থিত ইৎজারের সমাধি প্রস্তর [[স্টেল|ফলক, চতুর্থ রাজবংশ, ২৫৪৩-২৪৩৫ খ্রিষ্টপূর্বাব্দ। ইৎজার একটি টেবিলের উপর রুটির টুকরোগুলির পাশে বসে আছেন, রুটিগুলি উল্লম্বভাবে সাজানো। মিশরীয় যাদুঘর, তুরিন ]] আদি মানব সমাজ গঠনে রুটি ছিল কেন্দ্রীয়। উর্বর চন্দ্রকলা ভূমি, যেখানে গম ছিল, পোষ্য প্রাণী ছিল, সেখানে কৃষিকাজ ছড়িয়ে পড়েছিল উত্তর ও পশ্চিমে, ইউরোপ এবং উত্তর আফ্রিকা এবং পূর্বদিকে পূর্ব এশিয়ার পর্যন্ত। ফলস্বরূপ যাযাবর জীবনযাত্রার বিপরীতে নগর গঠনের দিকে পরিচালিত করে এবং আরো অধিক বাস্তববুদ্ধিসম্পন্ন সামাজিক সংগঠনের জন্ম দেয়। আমেরিকাতে ভুট্টা সহ এবং এশিয়ায় ধানের সাথে একই ধরনের ঘটনা ঘটেছে।
দ্য নোটবুক
দ্য নোটবুক ২০০৪ সালের মার্কিন প্রণয়ধর্মী নাট্য চলচ্চিত্র। নিকোলাস স্পার্কস রচিত ১৯৯৬ সালের একই নামের উপন্যাস অবলম্বনে চলচ্চিত্রটির চিত্রনাট্য রচনা করেছেন জের্মি লেভেন। চলচ্চিত্রটি পরিচালনা করেছেন নিক ক্যাসাভেটস। চলচ্চিত্রে রায়ান গসলিং এবং র‍্যাচেল ম্যাকঅ্যাডাম্‌স ১৯৪০-এর দশকের পটভূমিতে ক্যালহন এবং অ্যালিসন "অ্যালে" হ্যামিলটন নামে দুজন প্রেমিকযুগল হিসেবে উপস্থাপিত হয়েছেন। তাদের গল্পটি বর্তমান থেকে পেছেনের দিকে বর্তমান বয়সের একজন বয়স্ক লোকের (জেমস গার্নার দ্বারা চিত্রিত) নেপথ্য সংলাপের মাধ্যমে বয়ান করা হয়েছে। চলচ্চিত্রে এছাড়াও অভিনয়ে ছিলেন জেনা রোলান্ডস, স্যাম শেপার্ড, জোন অ্যালেন প্রমুখ।
রুটির ইতিহাস
পুরাকীর্তি
১৪,৬০০ থেকে ১১,৬০০ বছর আগে বুনো গম, বুনো যব এবং গাছের শিকড় থেকে নাটুফিয়ান শিকারী-সংগ্রহকারীদের দ্বারা তৈরি সমান রুটি টুকরো পাওয়া গেছে জর্ডানের কালা মরুভূমির শুবায়কা ১ প্রত্নতাত্ত্বিক স্থানে, পাওয়া গেছে হাজার বছর ধরে আবাদকৃত গম থেকে রুটি তৈরির পূর্বতম জ্ঞান। সম্ভবত ৩০,০০০ বছর পুরানো, সম্ভবত শস্য এবং বীজ পিষে ময়দা বানানোর জন্য ব্যবহৃত হতো, সাম্প্রতিক বছরগুলিতে অস্ট্রেলিয়া এবং ইউরোপে মাটি খুঁড়ে আবিষ্কার করা হয়েছে, তবে এই সরঞ্জামগুলি রুটি তৈরির জন্য ব্যবহৃত হয়েছিল তার কোনও নিশ্চিত প্রমাণ পাওয়া যায় নি।
দ্য নোটবুক
লিন হ্যারিস এবং মার্ক জনসনের সহ-প্রযোজিত চলচ্চিত্রটির সঙ্গীত পরিচালনা করেছেন আরন জিগম্যান। চিত্রগ্রহণ করেছেন রবার্ট ফ্রেইসে এবং সম্পাদনা করেছেন কারমেন য়ুলিন।
রুটির ইতিহাস
পুরাকীর্তি
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Conical_loaves_of_bread,_Gebelein,_5th_Dynasty_c_2400_BC.jpg|বাম|থাম্ব|মোচাকৃতি রুটির পিণ্ড [[কবর পণ্য|সমাধি পণ্য হিসাবে গ্রেট সমাধিতে, উত্তর নেক্রোপলিস, গ্যাবিলিন, মিশরের পঞ্চম রাজবংশ, ২৪৩৫-২৩০৫ খ্রিস্টপূর্বাব্দে রাখা হয়েছিল। ১৯১১ সালে আর্নেস্তো শিয়াপ্যারেলি দ্বারা খননে উদ্ধারকৃত। মিশরীয় যাদুঘর, তুরিন, এস ১৪০৫১-১৪০৫৫|alt=]]
দ্য নোটবুক
দ্য নোটবুক সাধারণভাবে মিশ্র সমালোচনা লাভ করলেও বক্স অফিসে সাড়া জাগায়, এবং কয়েকটি পুরস্কার এবং মনোনয়োন জিতে নেয়, যার মধ্যে রয়েছে আটিট টিন চয়েস পুরস্কার, একটি স্যাটেলাইট পুরস্কার এবং একটি এমটিভি মুভি পুরস্কার। চলচ্চিত্রটি স্লিপ৪ার হিট হয়ে উঠে এবং অর্চনা অনুসরণীয় হয়ে ওঠে।  ১১ নভেম্বর ২০১২ সালে, এবিসি ফ্যামিলি চলচ্চিত্রের মুছে ফেলা দৃশ্য যুক্ত করে মূল গল্পের একটি প্রসারিত সংস্করণ প্রিমিয়ার করে।
রুটির ইতিহাস
পুরাকীর্তি
রুটি অন্য প্রকারে কৃষির সাথে দৃঢ়ভাবে জড়িত। গম উর্বর চন্দ্রকায় গৃহপালিত হয়েছিল। রুটি প্রায় ৯,১০০ বছর আগে তুরস্ক এবং ইউরোপের নব্যপ্রস্তরযুগের স্থানগুলোতে পাওয়া যায়।
দ্য নোটবুক
বক্স অফিসে কর্মক্ষমতা
চলচ্চিত্রটি জুন ২৫, ২০০৪ সালে মার্কিন যুক্তরাষ্ট্র এবং কানাডায় প্রিমিয়ারের পর উদ্বোধনী সপ্তাহে ২,৩০৩ টি প্রেক্ষাগৃহে প্রায় $১৩.৫ মিলিয়ন আয় করে এবং বক্স অফিসে ৪ নম্বর স্থানে অবস্থান নিয়েছিল। চলচ্চিত্রটি বিশ্বব্যাপী সর্বমোট $১১৫.৬ মিলিয়ন আয় করে, যার মধ্যে $৮১ মিলিয়ন কানাডায় ও সার্কন যুক্তরাষ্ট্রে এবং $৩৪.৬ মিলিয়ন অন্যান্য দেশে। এটি সর্বোকালের সর্বোচ্চ-আয়কুত রোমান্টিক চলচ্চিত্রের তালিকায় ১৪তম অবস্থানে রয়েছে।
সঙ্গীত
দ্য নোটবুক সাউন্ডট্র্যাক জুন ৮, ২০০৪ সালে মুক্তি পায়।
রুটির ইতিহাস
পুরাকীর্তি
শৈল্পিক চিত্রের আকারে প্রাচীন মিশরে রুটি তৈরির বিস্তৃত প্রমাণ রয়েছে, রুটি তৈরিতে ব্যবহৃত কাঠামো এবং উপকরণের অবশেষ এবং মাখানো ময়দার তাল এবং আস্ত রুটির অবশিষ্টাংশ রুটি তৈরির বিস্তৃত প্রমাণ হিসাবে পাওয়া গেছে।
দ্য নোটবুক
টেলিভিশন ধারাবাহিক
১১ আগস্ট ২০১৫ সালে, চলচ্চিত্র অবলম্বনে দ্য সিডাব্লিও কর্তৃক একটি টেলিভিশন ধারাবাহিক প্রকাশের ঘোষণা করা হয়েছিল। এই ধারাবাহিকটি দ্বিতীয় বিশ্বযুদ্ধের পরবর্তী বিশ্বে চলচ্চিত্রের মূল চরিত্র নোহ এবং অ্যালির পূর্ভরাগের (বিবাহপূর্ব প্রেমের সম্পর্ক) গল্প নিয়ে নির্মিত। ২০১৯ সালের হিসেবে ধারাবাহিকটি এখনো প্রচারিত হচ্ছে।
ব্রডওয়ে শো
৩ জানুয়ারি ২০১৯ সালে, দ্য নোটবুক চলচ্চিত্রটি বেখা ব্রুনস্টেটরের বইয়ের সাথে ব্রডওয়ে মিউজিক্যালে রূপান্তরের ঘোষিত করা হয়েছিল, পাশাপাশি এটি ইনগ্রিড মিচেলসনের সঙ্গীত এবং গানের সাথে সংগতিপূর্ণ হবে। কেভিন ম্যাককোলাম এবং কার্ট ডয়েচটেসের পাশাপাশি নিকোলাস স্পার্কস এটি প্রযোজনায় জড়িত ছিলেন।
রুটির ইতিহাস
পুরাকীর্তি
প্রাচীনকালে খামি দেওয়ার জন্য ব্যবহারের আগের দিন মাখানো ময়দা (চিনি এবং জল দিয়ে) রাখা হতো টক পাউরুটি পাবার জন্য। রোমান লেখক লেখকপ্লিনি দ্য এল্ডার রিপোর্ট করেছেন যে, গউল এবং ইবেরীয়রা বিয়ারের ফেনা ব্যবহার করতেন "অন্যান্য লোকের চেয়ে হালকা ধরনের রুটি" তৈরি করতে। প্রাচীন বিশ্বের যারা বিয়ারের পরিবর্তে ওয়াইন পান করত তারা খামিরের উৎস হিসাবে পেষা আঙ্গুর এবং ময়দা দিয়ে তৈরি একটি পেস্ট ব্যবহার করত যা গাঁজন শুরু করার জন্য বা গমের ভুসি ওয়াইনে চুবিয়ে রাখত ঈস্ট তৈরি করার জন্য।
প্রবেশের জন্য একটি দরজা সহ প্রাক-উত্তপ্ত হতে পারে এমন একটি মুক্ত-স্থিত চুলার ধারণাটি গ্রীকদের বলে মনে হয়।
এমনকি প্রাচীনকালেও বিভিন্ন ধরনের রুটি ছিল। প্রাচীন কালে গ্রীক রুটি ছিল যব রুটি:গ্রিক করি সোলোন ঘোষণা করেছিলেন যে, কেবল গমের রুটি ভোজের দিনে বেক করা হত। খ্রিস্টপূর্ব ৫ম শতাব্দীর মধ্যে এথেন্সে বেকারের দোকান থেকে রুটি কেনা যেত এবং রোমে গ্রীক বেকাররা খ্রিস্টপূর্ব ২য় শতাব্দীতে হাজির হয়েছিল। বিদেশী রুটি বেকারদের কলেজিয়াম তৈরি করার অনুমতি দেওয়া হয়েছিল।
মধ্যযুগীয়
মধ্যযুগীয় ইউরোপে, রুটি কেবল প্রধান খাদ্য হিসাবেই নয়, টেবিলের পরিষেবার অংশ হিসাবেও পরিবেশিত হয়েছিল। দিনের খাবারের মানসম্পন্ন টেবিল বিন্যাসে, এক টুকরো শুকনো রুটির ট্রেনচারে মোটামুটিভাবে ৬ ইঞ্চি বাই ৪ ইঞ্চি (১৫ সেমি বাই ১০ সেমি) শোষক থালা হিসাবে পরিবেশিত হতো। খাবার শেষে ট্রেনচারটি খেয়ে ফেলা যেত, গরীবদের দেওয়া হতো বা কুকুরকে খাওয়ানো হতো। ১৫ শতাব্দীর পর কাঠের তৈরি ট্রেনচার এসে রুটির স্থান দখল করে।
১৯ শতকে
১৯ শতক পর্যন্ত ইউরোপে বিক্রি হওয়া রুটিতে প্রায়ই বিপজ্জনক পদার্থের ভেজাল থাকত, যেমন চক, কাঠের মিহি গুঁড়ো, ফিটকিরি, প্লাস্টার, কাদামাটি এবং অ্যামোনিয়াম কার্বোনেট। এটি ধীরে ধীরে ব্রিটেনে সরকারী পদক্ষেপ যেমন ১৮৬০ এবং ১৮৯৯ খাদ্য ভেজাল আইনের বাস্তবায়নের সাথে শেষ হয়। আমেরিকাতে ভেজালের এই প্রক্রিয়া শেষ করতে আরও কঠিন সময় পার করতে হয়েছিল, কারণ বিভিন্ন রাজ্যের রুটি তৈরির বিভিন্ন নীতিমালা ছিল।
শিল্পায়ন
বিংশ শতাব্দীর শুরুতে রুটি-বেকিং শিল্পায়িত হয়েছিল। অটো ফ্রেডেরিক রোহওয়েদার ১৯১২ সালে একটি রুটি টুকরো করার মেশিনের আদিরুপ তৈরি করেন এবং ১৯২৮ সালে রুটি টুকরো করে কেটে মোড়ানোর একটি ব্যবহারিক মেশিন তৈরি করেছিলেন। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Factory_Automation_Robotics_Palettizing_Bread.jpg|থাম্ব|জার্মানি, ব্রেড প্যালিটাইজিং শিল্প রোবট সহ একটি স্বয়ংক্রিয় বেকারি ১৯৬১ সালে যুক্তরাজ্যে একটি বড় পরিবর্তন আসে চোরলিউড রুটি তৈরির প্রক্রিয়ার বিকাশের মাধ্যমে। এতে ময়দার তাল তৈরিতে তীব্র যান্ত্রিকতা ব্যবহার করা হয় এবং তালের চারপাশের গ্যাসকে নিয়ন্ত্রণ করে নাটকীয়ভাবে খাদ্য প্রক্রিয়াকরণে গাঁজন সময়কাল হ্রাস করে এবং রুটি তৈরির সময়কে কমিয়ে দেয়। এই প্রক্রিয়ায় কিছু প্রোটিন নষ্ট হয়।
প্রজন্ম ধরে, সাদা রুটি ধনীদের পছন্দের রুটি ছিল এবং দরিদ্ররা নিস্প্রভ (পুরো শস্য) রুটি খেত। তবে, বেশিরভাগ পশ্চিমা সমাজে, বিংশ শতাব্দীর শেষের দিকে গোটা দানার রুটি উচ্চ পুষ্টি মানের হিসাবে অধিক পছন্দ হতে থাকে এবং চর্লিউড রুটি পুষ্টি অজ্ঞ নিম্ন-শ্রেণীর মানুষদের সাথে রয়ে যায়।
সাম্প্রতিককালে, এবং বিশেষত ছোট খুচরা বেকারিগুলিতে, রাসায়নিক সংযোজক ব্যবহার করা হয় যা মিশ্রণের গতি বাড়ায় এবং প্রয়োজনীয় গাঁজন সময়কে হ্রাস করে, যাতে রুটির একটি ব্যাচ মিশ্রিত হতে, তৈরি হতে এবং বেক করতে তিন ঘণ্টারও কম সময় লাগে। রাসায়নিক সংযোজকগুলির কারণে যে ময়দা গাঁজনের প্রয়োজন হয় না তাকে বাণিজ্যিক বেকাররা "কু্‌ইক ব্রেড" বলে। সাধারণ সংযোজকগুলির মধ্যে হ্রাসকারী এজেন্ট হিসাবে এল-সিস্টাইন বা সোডিয়াম মেটাবিসালফাইট, এবং অক্সিডেন্ট হিসাবে পটাশিয়াম ব্রোমেট বা অ্যাসকরবিক অ্যাসিড ব্যবহার করা হয়; রুটির কোমলতা বাড়ানোর জন্য এই শেষ উপাদানটি পুরো পাত্রে রুটির সাথে যুক্ত করা হয়। দ্বিতীয় বিশ্বযুদ্ধের সময় যুদ্ধে যোগদানকারী মহিলাদের মধ্যে রিকেটস প্রতিরোধে ময়দায়ক্যালসিয়াম যুক্ত করা হয়েছিল।
১৯৯৬ সাল থেকে, রুটি মেশিন রুটি তৈরির প্রক্রিয়াটি স্বয়ংক্রিয় করার পর বাসা বাড়ীতে এটি জনপ্রিয় হয়ে উঠেছে।
চিতওয়ান চেপাং পাহাড়ি পথ
চিতওয়ান চেপাং পাহাড়ি পথ হল এক সপ্তাহের যাত্রাপথ, যা কৃষ্ণ ভিড়, ধাদিং জেলার কাছে হুগদি নদী থেকে শুরু হয় এবং চিতওয়ান জেলার শক্তিখোরে শেষ হয়। এটি চেপাং-এর প্রত্যন্ত গ্রামের মধ্য দিয়ে গেছে।
মুহাম্মদ ওমর
মোল্লা ওমর (ملا محمد عمر مجاهد, মোল্লা মোহাম্মদ ওমর মুজাহিদ; c. ১৯৫০–১৯৬২ – ২৩ এপ্রিল ২০১৩), পুরো নাম মোল্লা মোহাম্মদ ওমর। পাকিস্তান ও আফগানিস্তানের বিশাল অঞ্চল তৎপরতা চালানো প্রধান  তালেবানের আধ্যাত্মিক নেতা। ১৯৯৬ থেকে ২০০১ সাল পর্যন্ত আফগানিস্তানে তালেবান সরকারের কার্যত প্রধান ছিলেন তিনি। তাকে বলা হতো সরকারের সর্বোচ্চ পরিষদের প্রধান। তালেবান শাসিত ইসলামী আমিরাতে আমিরুল মুমিনিন (বিশ্বাসীদের নেতা) বলে মানা হতো তাকে। পাকিস্তান, সৌদি আরব এবং সংযুক্ত আরব আমিরাতও তাকে ও তার সরকারকে স্বীকৃতি দিয়েছিল। মনে করা হয়, পাকিস্তানে  হামলা ছাড়াও এবং আফগানিস্তানে কারজাই সরকার এবং ন্যাটোর বিরুদ্ধে বিভিন্ন সময় হামলার নেতৃত্ব দিতেন মোল্লা ওমর।
ব্যক্তিগত জীবন
মোল্লা ওমরের সঠিক জন্মতারিখ জানা যায় না। তবে ১৯৫৯ সালের কোনো এক সময় কান্দাহারের নিকটবর্তী শহর নোদেহতে একটি দরিদ্র পরিবারে তার জন্ম। বড় হয়েছেন কান্দাহার প্রদেশের ছোট্ট গ্রাম মেইওয়ান্দে। তিনি স্থানীয় ঘিলজাইয়ে গোষ্ঠীর একটি অংশ হোতাক উপজাতীর সদস্য। আফগানিস্তানের সবচেয়ে বড় নৃতাত্ত্বিক গোষ্ঠী পশতুনেরই একটি শাখা এটি। জন্মের আগেই বাবা মারা যাওয়ায় কমবয়সেই পরিবারের দায়িত্ব কাঁধে নেন মোল্লা ওমর। তিনি আফগানিস্তানের দারুল উলুম হাক্কানি মাদরাসায় পড়াশুনা করেছেন বলেও জানা যায়।
তালেবান গঠন
মোল্লা ওমর প্রথম অস্ত্র ধরেন সাবেক সোভিয়েত ইউনিয়নের বিরুদ্ধে। নেক মোহাম্মদের নেতৃত্বে মুজাহেদিন গ্রুপ হরকাত-ই-ইনকিলাব-ই-ইসলাম এ যোগ দেন। সোভিয়েতদের সমর্থনে ক্ষমতায় থাকা নজিবুল্লাহ সরকারের বিরুদ্ধে ১৯৮৯ থেকে ১৯৯২ সাল পর্যন্ত তিনি যুদ্ধ করেছেন। যুদ্ধে চারবার আহত হন ওমর। সোভিয়েতবিরোধী আফগানযুদ্ধে পানজোয়াই জেলার সাংসারে এক সংঘর্ষের সময় তিনি এক চোখ হারান। অন্য এক সূত্রে জানা যায়, ১৯৮৬ সালে জালালাবাদ যুদ্ধে তিনি চোখ হারান। অথবা ১৯৮৯ Battle of Jalalabad. এরপর যুদ্ধ শেষে পাকিস্তানের সীমান্ত শহর কুয়েটায় একটি মাদ্রাসাতে শিক্ষকতা করেন ওমর। তখন থেকে তিনি মোল্লা নামে পরিচিত। পরে তিনি করাচিতে বিনুরি মসজিদের ইমাম হিসেবে দায়িত্ব পালন করেন। আর সেখানেই প্রথমবারের মতো ওসামা বিন লাদেনের সঙ্গে সাক্ষাৎ হয় তার, পরে ঘনিষ্টতা। আফগান মুজাহিদিনের অন্য নেতাদের মতো তিনি পশতু ভাষায় কথা বলতেন না, বলতেন আরবিতে। বিখ্যাত মিশরীয় ইসলামী ব্যক্তিত্ব শেখ আব্দুল্লাহ আজ্জামের একজন বড় ভক্ত তিনি।
thumb|upright|[[তালিবান|Taliban police এরিএকটি pickup truck টহল অবস্থায় রাস্তায়  Herat প্রদেশে, in July 2001.]] ১৯৮৯ সালে সোভিয়েত ইউনিয়ন আফগানিস্তান থেকে সৈন্য প্রত্যাহার করে নিলে দুর্বল নজিবুল্লাহ সরকারের পতন ঘটে ১৯৯২ সালে। তবে এরপরেই আফগানিস্তানজুড়ে শুরু হয় বিশৃঙ্খলা আর নৈরাজ্য। আফগান মুজাহিদিন বিভিন্ন দল-উপদলে বিভক্ত হয়ে যায়। ওই সঙ্কট মুহূর্তে মোল্লা ওমর সিঙ্গেসরে ফিরে আসেন। প্রায় অর্ধশত মাদ্রাসাছাত্র নিয়ে একটি সশস্ত্র সংগঠন গড়ে তোলেন। এ দলটিই তালেবান (ছাত্র) নামে পরিচিত। সংগঠনের সদস্য সংগ্রহ করা হতো আফগানিস্তানের বিভিন্ন মাদ্রাসা এবং শরণার্থী শিবির থেকে। গৃহযুদ্ধের সময় ছড়িয়ে পড়া ব্যাপক দুর্নীতির বিরুদ্ধে আন্দোলন গড়ে তোলায় খুব শিগগির দেশে জনপ্রিয় হয়ে ওঠে তালেবান। ১৯৯৪ সালের নভেম্বরে কান্দাহার প্রদেশ এবং পরের বছর সেপ্টেম্বরে হেরাত দখল করে নেয় তালেবান।.
আফগানিস্তান ইসলামী আমিরাতের নেতা হয়ে ওঠা
তালেবানের কর্মী-সমর্থক দিন দিন বাড়তে থাকে। আফগানিস্তানের অনেক এলাকা তাদের নিয়ন্ত্রণে চলে আসে। ১৯৯৬ সালের এপ্রিলে সমর্থকরা ওমরকে আমির-উল-মুমেনিন (أمير المؤمنين, "বিশ্বাসীদের নেতা") উপাধিতে ভূষিত করে। এরপর ১৯৯৬ সালে তার হাতে কাবুলের পতন ঘটে। ১৯৯৭ সালের অক্টোবরে আফগানিস্তানকে ইসলামি রাষ্ট্র ঘোষণা করা হয়। আরব দেশের মধ্যে সৌদি আরব, সংযুক্ত আরব আমিরাত এবং পাকিস্তান তালেবান সরকারকে স্বীকৃতি দেয়। যদিও তখনও উত্তর-পূর্বাঞ্চলে গৃহযুদ্ধ চলছিল। অত্যন্ত ধর্মপরায়ণ এবং অনাড়ম্বর জীবনযাপনে অভ্যস্ত মোল্লা ওমর ‘৯৬ থেকে ২০০১ পর্যন্ত সময়ে মাত্র দুইবার কাবুল সফর করেছেন। বেশিরভাগ সময়ই তিনি কান্দাহারে অবস্থান করতেন। ওমরের একটি বিখ্যাত উক্তি এখানে উল্লেখযোগ্য; তিনি বলতেন, ‘সব তালেবানই প্রগতিশীল। দুইটি বিষয়: চরমপন্থা এবং রক্ষণশীলতা। এ দুটি থেকে আমরা মুক্ত। এর ভিত্তিতে আমরা সবাই প্রগতিশীল, মধ্যপন্থা অবলম্বনকারী।’
আত্মগোপন
আফগানিস্তানে ২০০১ সালের অক্টোবরে ইঙ্গ-মার্কিন যৌথ সামরিক আক্রমণ শুরু হলে মোল্লা ওমর আত্মগোপন করেন। এরপর তার অবস্থান সঠিকভাবে জানা যায়নি। তবে ধারণা করা হতো, আফগানিস্তান অথবা পাকিস্তানের পশতুন উপজাতি এলাকায় তিনি আত্মগোপন করে আছেন। তার অবস্থা সম্পর্কে তথ্য দাতাকে এক কোটি ডলার পুরস্কার দেওয়ার ঘোষণা দিয়েছিল যুক্তরাষ্ট্র।
আফগানিস্তান আক্রমণের শুরুতেই কান্দাহারে ওমরের বাড়িতে বোমা ফেলা হয়। হামলায় তার সৎপিতা এবং ১০ বছর বয়সী শিশুপুত্র নিহত হয়।
কালিয়া (১৯৮১-এর চলচ্চিত্র)
অমিতাভ বচ্চনের অন্যতম 'এ্যাংরি ইয়াং ম্যান' চলচ্চিত্র ছিলো এটি; চলচ্চিত্রটির গান 'জাহাঁ তেরি ইয়ে নাযার হ্যায়' তুমুল জনপ্রিয়তা পেয়েছিলো যেটির গায়ক ছিলেন কিশোর কুমার।
সঙ্গীত
মজরুহ সুলতানপুরীর গীতিতে গানগুলোর সুরকার ছিলেন রাহুল দেব বর্মণ।
নীলটুনি
বিবরণ
পুরুষ পাখি গাঢ় নীল বা ধাতব-বেগুনী যা দূর থেকে কালো মনে হয়, কেবল দেহে সরাসরি আলো পড়লে বোঝা যায় দেহে কতো চাকচিক্য। ঠোঁট, চোখ, পেট ও অবসারণী এবং পা কালো। কখনো কখনো বুকে একটি তামাটে-লাল বন্ধনী থাকে। বুকের পাশে একগুচ্ছ কমলা-হলুদ পালক থাকে যা বেশিরভাগ সময় দেহের অন্য পালকের নিচে চাপা পড়ে থাকে। যখন পুরুষ পাখি নাচে তখন এদের এ পালকের বাহার ফুটে উঠে। তবে এই রূপ শুধু বাসা বাঁধা ও ডিম পাড়ার মৌসুমেই। ছানারা বাসা ছেড়ে উড়ে যাওয়ার পর থেকে এই নীলচে বেগুনি ও কালো রং আস্তে আস্তে ফ্যাকাশে হতে থাকে। প্রজননের বাইরের অন্তর্বর্তীকালে পুরুষ দেখতে প্রায় স্ত্রী পাখির মতো, কেবল থুতনী থেকে বুক পর্যন্ত ছোপ ছোপ কালোর একটি মোটা ডোরা থাকে। এ রঙ থেকে পুরুষের পুরো কালো-নীল রঙে পৌঁছাতে অনেকগুলো অবস্থানে এদের দেখা যায়। স্ত্রী পাখির উপরের দিক ফিকে জলপাই রঙের। ভ্রু হলুদাভ ও গাঢ় বাদামী মুখোশ থাকে। নিচের অংশ হালকা হলুদাভ এবং তাতে হলুদের বিভিন্নতা দেখা যায়। লেজ ধূসর কালো, লেজের পালকের আগার কোণায় সাদা রঙ থাকে। দৈর্ঘ্য সর্বোচ্চ ১০ সেন্টিমিটার, যার লেজ প্রায় ৩.৩ সেন্টিমিটার এবং ঠোঁট ২ সেন্টিমিটার। নীল টুনিরা আট থেকে বার বছর পর্যন্ত বাঁচে। thumb|intermedius উপপ্রজাতি; বুকের পাশে কমলা হলুদ ছোপ, যা অধিকাংশ সময় অন্য পালকের নিচে ঢাকা থাকে
উপপ্রজাতি
thumb|left|পুরুষ নীলটুনি, প্রজননের বাইরের অন্তর্বর্তীকালীন অবস্থা নীলটুনির তিনটি উপপ্রজাতি শনাক্ত করা গেছে। এরা হচ্ছে-
প্রজনন
শীত ও বসন্তই প্রধানত নীলটুনির প্রজনন কাল। বাসার জায়গা পছন্দ করা এবং বাসা তৈরির পুরো দায়িত্ব স্ত্রী নীলটুনির। পুরুষ টুনি মাঝে মাঝে এসে কাজ তদারক করে। স্ত্রী টুনি দু-তিনটি ধূসর বা সবুজাভ সাদা ডিম পাড়ে। এর ওপর থাকে বাদামি ও বেগুনী ছোপ। স্ত্রী টুনি বাসায় বসে যখন ডিমে তা দেয়, তার লম্বা ছুঁচালো ঠোঁটটি দরজার মুখে বেরিয়ে থাকে। পুরুষ টুনি কখনোই ডিমে তা দেয় না। ডিম ফোটে ১৪-১৫ দিনে। তখন পুরুষ টুনি ক্ষণে ক্ষণে ডাকতে থাকে। স্ত্রী পুরুষ উভয়ে বাচ্চাদের খাওয়ায়। ছানা ১৬-১৭ দিনে বড় হয় এবং বাসা ছাড়ে। বাসা ছাড়ার পরও এরা সপ্তাহ দুয়েক বাবা-মায়ের সঙ্গে সঙ্গে থাকে। একসময় নিজেরাই ঘর বাঁধে। এরা বছরে দুবার ডিম পাড়ে।
বাসা
নীলটুনি মানববসতির আশেপাশেই বাসা করে, তবু সচরাচর তা চোখে পড়ে না। তার কারণ হঠাৎ দেখলে বাসাটাকে ঝোপ-জঙ্গল ছাড়া অন্য কিছু মনে হয় না। শত্রুর হাত থেকে রক্ষা পেতেই এ ধরনের ছদ্মবেশী বাসা। নীল টুনি প্রতি মৌসুমে নতুন বাসা বানায়। তবে বাসা শক্তপোক্ত থাকলে দু-তিনবারও ব্যবহার করতে পারে।
এদের বাসার গড়ন ও সাজসজ্জায় রুচি ও বিলাসের ছাপ স্পষ্ট। সৌন্দর্য ও প্রকৌশলগুণে বাবুইয়ের পরই এদের বাসার স্থান। কখনও বাগানে বা উঠোনে বাগানবিলাস, বরই, ডালিম, লাউ, কুমড়া বা অন্য লতানো গাছ যা অযত্নে বেড়ে ওঠে, তাতে একটি অপরিচ্ছন্ন ঝুলন্ত থলের মত বাসা বানায় যার গায়ে মরা শুঁয়োপোকার মল, খোলস, ফুলের পাপড়ি, নোংরা জিনিসপত্র যেমন মরা পাতা বা কাগজের টুকরো ইত্যাদি থাকে। এসব জিনিস প্রচুর পরিমাণে মাকড়সার জাল দিয়ে বাসার গায়ে সেঁটে রাখা হয়। মাকড়সার জাল দিয়ে বাসার ভিত রচনা করা হয়। মূল বাসা হয় শুকনো পাতা, ঘাস, মাকড়সার জাল ও তন্তু দিয়ে। বাসার উপরের দিকে এক পাশে গোলাকার প্রবেশ পথ থাকে। প্রবেশপথের মুখের ওপর সানশেডের মতো থাকে। বৃষ্টির পানি আটকানোর জন্যই হয়তো এ ব্যবস্থা। বাসায় ডিম ও বাচ্চা রক্ষার জন্যও সব ধরনের ব্যবস্থা আছে। ভেতরে ডিম রাখার জন্য থাকে কোমল বিছানা। বাসাটি ঝোপঝাড়-লতার সঙ্গে ভালোভাবে আটকানো থাকে, বাতাসে দোলে। বাতাসের সময় ভারসাম্য রক্ষার জন্য নিচের দিকে মাকড়সার জাল ও লতাপাতা সুতোর মতো ঝোলানো থাকে।
৯৪ নং ওয়ার্ড, কলকাতা পৌরসংস্থা
ওয়ার্ড নং ৯৪, কলকাতা পৌরসংস্থা, ভারতের পশ্চিমবঙ্গ রাজ্য এর কলকাতা পৌরসংস্থার বরো নং ১০-এর প্রশাসনিক বিভাগ যা  দক্ষিণ কলকাতার টালিগঞ্জের (রয়াল কলকাতা গল্ফ ক্লাব- রাজেন্দ্র প্রসাদ কলোনী-মাদারতলা কলোনী-জুবিলি পার্ক) এর কিছু অংশ জুড়ে গঠিত  ।
ভূগোল
৯৪ নম্বর ওয়ার্ডের সীমানা - উত্তরে প্রিন্স আনোয়ার শাহ রোড ; পূর্ব দিকে প্রিন্স গুলাম মোঃ শাহ রোড এবং উদয় শঙ্কর সরণি; দক্ষিণে নেতাজি সুভাষ রোড এবং গ্রাহাম রোডে; এবং পশ্চিমে দেশাপ্রণ সশমল রোড।
ওয়ার্ডটি কলকাতা পুলিশের যাদবপুর থানার আওতাভুক্ত।
দক্ষিণ শহরতলির বিভাগের সমস্ত পুলিশ জেলার অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গরফা এবং পাটুলির  উপর  পাটুলি মহিলা থানা এখতিয়ার রয়েছে।
জনসংখ্যা
ভারতের ২০১১ সালের জনগণনা অনুসারে, কলকাতা পৌর কর্পোরেশনের ৯ নং ওয়ার্ডের মোট জনসংখ্যা ২৭,৮৬৯ জন, যার মধ্যে ১৩,৯১৮ (৫১%) পুরুষ এবং ১৩,৫৫১ (৪৯%) মহিলা ছিলেন। ৬ বছরের কমবয়সী জনসংখ্যা ছিল ১,৮৪৭ জন। ৯৪ নং ওয়ার্ডে মোট সাক্ষর মানুষের সংখ্যা ছিল ২২,৮৩১ (৬ বছরেরও বেশি জনসংখ্যার ৮৯.১১%)।
কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।
নির্বাচনের আলোকপাত
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং টালিগঞ্জ বিধানসভা কেন্দ্র এর একটি অংশ।
স্বতঃবাষ্পীভবন
স্বতঃবাষ্পীভবন এক ধরনের বাষ্পীভবন  যাতে তরল এর পৃষ্ঠ দেশে তরল থেকে গ্যাসীয় অবস্থায় পরিবর্তন সাধিত হয়। চারপাশের গ্যাস বাষ্পীভূত পদার্থের দ্বারা সম্পৃক্ত হয় না। যখন তরলের অণুগুলির মধ্যে সংঘর্ষ হয় তখন তাদের একে অপরের সাথে কীভাবে সংঘর্ষ হয় তার ভিত্তিতে তারা একে অপরকে শক্তি স্থানান্তর করে।  যখন পৃষ্ঠের কাছাকাছি একটি অণু বাষ্প চাপ কাটিয়ে উঠতে পর্যাপ্ত শক্তি শোষণ করে  তখন তা তরল থেকে বেরিয়ে এসে পার্শ্ববর্তী বাতাসে গ্যাস হিসাবে প্রবেশ করে। যখন বাষ্পীভবন ঘটে তখন বাষ্পীভূত তরল থেকে শক্তি বেরিয়ে এসে তরলের তাপমাত্রা হ্রাস করে। ফলে ঘটে বাষ্পীভবন শীতলীকরণ।
তরলে থাকা অণুগুলির মধ্যে গড়ে একটি ভগ্নাংশের অণুর তরল থেকে বেরিয়ে আসতে পারার পর্যাপ্ত তাপ শক্তি থাকে। তরলের বাষ্পীভবন একটি ভারসাম্যে না পৌঁছানো অবধি অব্যাহত থাকে। যখন তরলের বাষ্পীভবন তরলের ঘনীভবনের সমান হয়ে যায় তখন এই ভারসাম্য অবস্থাপ্রাপ্ত হয়। যতক্ষণ পর্যন্ত না পার্শ্ববর্তী বায়ু তার দ্বারা সম্পৃক্ত হয়ে যায় ততোক্ষণ পর্যন্ত কোনও বদ্ধ পরিবেশে তরল বাষ্পীভূত হয়।
বাষ্পীভবন হলো জলচক্র এর একটি অপরিহার্য অঙ্গ। সূর্য (সৌর শক্তি) সমুদ্র, হ্রদ, মাটির আর্দ্রতা এবং জলের অন্যান্য উৎসগুলি থেকে জলের বাষ্পীভবন পরিচালনা করে। জলবিজ্ঞানে বাষ্পীভবন এবং প্রস্বেদন (যা উদ্ভিদে পত্ররন্ধ্রর মধ্যে বাষ্পীভবন জড়িত) কে সম্মিলিতভাবে বাষ্পীভূতকরণ বলা হয়। তরলের পৃষ্ঠ উন্মুক্ত হলে জলের বাষ্পীভবন ঘটে। তখন অণুগুলি বেরিয়ে আসতে চাইলে জলীয় বাষ্প গঠন করে। এই বাষ্প তখন উপরে উঠে মেঘ গঠন করতে পারে। পর্যাপ্ত শক্তির সাথে তরলটি তখন বাষ্পে পরিণত হয়।
তত্ত্ব
তরলের বাষ্পীভবনের জন্য তার অণুর অবশ্যই পৃষ্ঠের কাছাকাছি অবস্থান করতে হবে, তাদের যথাযথ দিকে চালিত হতে হবে এবং তরল-দশার আন্তঃআণবিক শক্তি কাটিয়ে উঠতে পর্যাপ্ত গতিশক্তি থাকতে হবে। যখন অণুগুলির একটি সামান্য অনুপাত এই মানদণ্ডগুলি পূরণ করে তখন বাষ্পীভবনের হার কম হয়। যেহেতু একটি অণুর গতিশক্তি তার তাপমাত্রার সাথে সমানুপাতিক হয় তাই উচ্চ তাপমাত্রায় বাষ্পীভবন আরও দ্রুত হয়। দ্রুত গতিশীল অণুগুলি বেরিয়ে যাওয়ার সাথে সাথে অণুগুলিতে গড় গতিশক্তি কমে যায় এবং তরলের তাপমাত্রা হ্রাস পায়। এই ঘটনাটিকে বাষ্পীভবনীয় শীতলীকরণ বলা হয়। এ কারণেই বাষ্পীভবন ঘাম দ্বারা মানব দেহ শীতল হয়। বাষ্পীভবন আরও দ্রুত এগিয়ে যাওয়ার ঝোঁক দেখা যায় যদি গ্যাসীয় থেকে তরল অবস্থায় পরিণত হওয়ার ক্ষেত্রে উচ্চ প্রবাহ হার থাকে এবং তরলে পরিণত হওয়ার ক্ষেত্রে উচ্চতর বাষ্পচাপ থাকে। যেমন ধোপার কাপড় শুকনো করার সময় বাতাস বিহীন দিনের চেয়ে বাতাস বওয়ার দিনে কাপড় দ্রুত শুকিয়ে যায় (বাষ্পীভবন দ্বারা)। বাষ্পীভবনের তিনটি মূল ব্যাপার হ'ল তাপ, বায়ুমণ্ডলীয় চাপ (শতাংশের আর্দ্রতা নির্ধারণ করে) এবং বায়ু চলাচল।
প্রদত্ত গ্যাসে প্রদত্ত তাপমাত্রায় যে সব তরলের দৃশ্যমানভাবে বাষ্পীভবন হয় না (যেমন ঘরে রান্নার তেল তাপমাত্রা) তাদের মধ্যে এমন অণু থাকে যাদের একে অপরকে শক্তি স্থানান্তর করার ঝোঁক থাকে না। তাই এ ক্ষেত্রে বাষ্পে পরিণত হওয়ার জন্য প্রয়োজনীয় তাপ কোনও অণু সরবরাহ করে না। তবুও এই তরলগুলির বাষ্পীভবন হয় এবং সেই প্রক্রিয়াটি অনেক ধীর এবং সেই কারণে উল্লেখযোগ্যভাবে কম দৃশ্যমান হয়।
বাষ্পীভবনীয় ভারসাম্য
বাষ্পীভবন যদি কোনও বদ্ধ জায়গায় হয় তবে বেরিয়ে যাওয়া অণুগুলি তরলের উপরে একটি বাষ্প হিসাবে জমা হয়। অনেকগুলি অণু তরলে ফিরে আসে। ফিরে আসা অণুগুলি ঘনত্ব এবং বাষ্পের চাপ বৃদ্ধির ফলে আরও ঘন হয়ে আসে। যখন বেরিয়ে যাওয়া ও ফিরে আসার প্রক্রিয়াটি একটি ভারসাম্য এ পৌঁছে যায় তখন বাষ্পটিকে "সম্পৃক্ত" বলা হয়। তখন ঘনত্ব বা তরলের তাপমাত্রার পরিবর্তন ছাড়া বাষ্পচাপ এর মধ্যে আর কোনও পরিবর্তন হবে না। বিশুদ্ধ পদার্থের বাষ্প এবং তরল সমন্বিত ব্যবস্থার জন্য এই ভারসাম্য অবস্থাটি প্রদত্ত পদার্থের বাষ্প চাপের সাথে সরাসরি সম্পর্কিত এবং তা পাওয়া যায় ক্লাউসিয়াস–ক্ল্যাপিয়রন সম্পর্ক দ্বারা:
যেখানে P1, P2 হ'ল বাষ্প চাপ যথাক্রমে T1, T2 তাপমাত্রায়, ΔHvap হ'ল বাষ্পীভবনের এনথ্যাল্পি, এবং R হ'ল সার্বজনীন গ্যাস ধ্রুবক। একটি উন্মুক্ত সিস্টেমে বাষ্পীভবনের হার বদ্ধ সিস্টেমে পাওয়া বাষ্পের চাপের সাথে সম্পর্কিত। কোনও তরলকে উত্তপ্ত করা হলে যখন বাষ্পের চাপ পারিপার্শ্বিক চাপে পৌঁছায় তখন তরলটির স্ফুটন ঘটবে।
বাষ্পীভবনের হারে প্রভাববিস্তারী বিষয়সমূহ
দ্রষ্টব্য: এখানে ব্যবহৃত বায়ু একটি সাধারণ উদাহরণ; তবে অন্যান্য গ্যাসেও বাষ্পের পর্ব থাকতে পারে।
মার্কিন যুক্তরাষ্ট্রে ন্যাশনাল ওয়েদার সার্ভিস দেশব্যাপী বিভিন্ন স্থানে বাইরে রাখা মানকযুক্ত "প্যান" (একটি মুক্ত জলের পৃষ্ঠতল) থেকে বাষ্পীভবনের প্রকৃত হার পরিমাপ করে। বিশ্বজুড়ে অন্যরাও একইভাবে করে। মার্কিন তথ্য সংগ্রহ করে বার্ষিক বাষ্পীভবন মানচিত্রে সংকলিত করা হয়। পরিমাপের পরিসীমা প্রতি বছর ৩০ এর কম থেকে ১২০ in পর্যন্ত থাকে।
ইসলামি পারিবারিক আইনশাস্ত্র
বয়ঃপ্রাপ্তি
ইসলামী আইনগত পরিভাষায়, বালিগ বা বুলুগ (بالغ অথবা بُلوغ,অর্থঃ পরিপক্কতা) বা মুকাল্লাফ (আরবি তাকলিফ হতে, অর্থ দ্বায়িত্ববান) বা মুরাহিক (আরবি রাহাক হতে, অর্থঃ ভুল করা, মন্দকাজে তাড়াহুড়া করা) বা মুহতালিম (আরবি ইহতিলাম হতে, অর্থঃ বয়প্রাপ্তি) বলতে সে ব্যক্তিকে বোঝায় যে বয়ঃপ্রাপ্তি বা বয়ঃসন্ধিতে পৌছেছে, এবং ইসলামী আইনের অধীনে সে পূর্ণ দ্বায়িত্ববান।
ইসলামে মানবজীবনকে দুইভাগে বিভক্ত করা হয়, প্রথমটি হল বয়ঃসন্ধি বা বুলুগিয়াতের আগে বা শিশুকাল, যখন মানুষ নিষ্পাপ গণ্য হয় এবং পরবর্তীটি বুলুগিয়াতের পরে বা প্রাপ্তবয়স্ক, যখন থেকে মানুষের উপর ইসলামী বিধান পূর্ণরূপে কার্যকর হয় ও ইহকালীন পরকালীন বিচারযোগ্য হয়। কোন মানুষ বালিগ হবার পূর্বে মারা গেলে স্বর্গবাসী বলে গণ্য হয়, এবং বালিগ দশা শুরু হওয়ার আগে অর্থাৎ শিশুকালে কোন ব্যক্তির দোষত্রুটি ও অপরাধ হাদীস অনুযায়ী অধর্তব্য হিসেবে নেওয়া হয়।।
"আলী (রাঃ) সূত্রে বর্ণিত, নবী সাল্লাল্লাহু আলাইহি ওয়াসাল্লাম বলেনঃ তিন ধরনের লোকের উপর থেকে কলম উঠিয়ে নেয়া হয়েছেঃ (১) ঘুমন্ত ব্যক্তি, যতক্ষণ না জাগ্রত হয়, (২) নাবালেগ, যতক্ষণ না সে বালেগ হয়, (৩) পাগল, যতক্ষণ না জ্ঞানসম্পন্ন হয়।"
ইসলামী ফিকহশাস্ত্রবিদগণের মতে, বালিগ অবস্থার প্রাক্কালে অর্থাৎ সাত বছর থেকে (তামঈজ) এবং বালিগ দশার মধ্যবর্তী সময়ে মানুষের ইরাদা বা নিয়ত বা ক্বাসদ বা স্বাধীন ইচ্ছা, আকল বা ভুলসঠিক বিচারের ক্ষমতা এবং হিম্মত বা সাহসিকতা তৈরি হয়, এবং বালিগ দশা শেষ হবার পর (তাক্বলিব) তার আকল অর্থাৎ প্রজ্ঞা ও বিচারবুদ্ধি পরিপূর্ণতা লাভ করে। তাই শিশুকাল অর্থাৎ সাত বছর বয়সের আগে থেকে শিশুকে কিতাব বা জ্ঞান, আদব বা শিষ্টাচার, ইবাদত বা উপাসনা ও তাহারাত বা পরিচ্ছন্নতা শিক্ষা দেওয়া হয়, কারণ এসময় শিশু সহজে শিক্ষা গ্রহণের উপযুক্ত থাকে।
বিবাহ
বিবাহের আরবী শব্দ হলো নিকাহ। নিকাহ এর শাব্দিক অর্থ হলো, একত্রিত হওয়া, নারী পুরুষ মিলিত হওয়া। পারিভাষিক অর্থে নিকাহ বা বিবাহ বলা হয়। ইসলামী শরীয়াহ আইন অনুযায়ী, বিবাহ হল একজন নারী ও একজন পুরুষের মধ্যে নিষ্পন্ন বৈধ বন্ধন ও সামাজিক চুক্তি । ইসলামে বিবাহ হল একটি সুন্নাহ বা মুহাম্মাদ এর আদর্শ এবং ইসলামে বিবাহ করার জন্য অত্যন্ত জোরালোভাবে পরামর্শ দেয়া হয়েছে। পাশাপাশি, ইসলামে সন্ন্যাসজীবন এবং কৌমার্যেরও কঠোর বিরোধিতা করা হয়েছে। একজন ব্যক্তি তখনই বিবাহের বয়সী হবে, যখন সে মানসিক, দৈহিক ও আর্থিকভাবে বৈবাহিক জীবন নির্বাহ করতে সমর্থ হবে। বিশেষ শর্তসাপেক্ষে পুরুষের বহুবিবাহের জন্য ইসলামে অনুমতি দেওয়া হয়েছে, তবে নারীর বহুবিবাহের ক্ষেত্রে ইসলামে নিষেধাজ্ঞা রয়েছে।
ইসলামে, বিবাহ (نِكَاح) হল বিবাহযোগ্য দুইজন নারী ও পুরুষের মধ্যে দাম্পত্য সম্পর্ক প্রনয়নের বৈধ আইনি চুক্তি ও তার স্বীকারোক্তি। ইসলামে কনে তার নিজের ইচ্ছানুযায়ী বিয়েতে মত বা অমত দিতে পারে| একটি আনুষ্ঠানিক এবং দৃঢ় বৈবাহিক চুক্তিকে ইসলামে বিবাহ হিসেবে গণ্য করা হয়, যা বর ও কনের পারষ্পারিক অধিকার ও কর্তব্যের সীমারেখা নির্ধারণ করে| বিয়েতে অবশ্যই দুজন মুসলিম স্বাক্ষী উপস্থিত থাকতে হবে|  ইসলামে বিয়ে হল একটি সুন্নাহ বা মুহাম্মাদ (সাল্লাল্লাহু আলাইহি ওয়াসাল্লাম)-এর আদর্শ এবং ইসলামে বিয়ে করার জন্য অত্যন্ত জোরালোভাবে পরামর্শ দেয়া হয়েছে। বিয়ে ইসলামী বিবাহের মৌলিক বিধিবিধান অনুযায়ী সম্পন্ন করতে হয়। পাশাপাশি, ইসলামে সন্ন্যাসজীবন এবং কৌমার্যেরও কঠোর বিরোধিতা করা হয়েছে। ইসলামে তালাক অপছন্দনীয় হলেও এর অনুমতি আছে এবং তা যে কোন পক্ষ হতে দেওয়া যেতে পারে অর্থাৎ ইসলামে স্বামী-স্ত্রী উভয়েই তালাক দেওয়ার অধিকার রাখে।
যৌন
মানুষের বিবিধ যৌনাচার অনুমোদনযোগ্য কিনা তা দুটি প্রপঞ্চের ওপর নির্ভর করে। প্রথমত: যৌনাচারের মূল উদ্দেশ্য বংশবৃদ্ধি এবং দ্বিতীয়ত: নারী ও পুরুষ কেবল রীতিসিদ্ধ উপায়ে বিয়ের মাধ্যমে যৌনাচারের প্রাধিকার অর্জন করে। ইসলামে যৌনতা বিষয়ক নিয়মাবলি ইসলামী প্রধান ধর্মগ্রন্থ কুরআন, ইসলামের নবী মুহাম্মদ (সঃ)-এর বাণী ও কর্ম যা হাদীস নামে পরিচিত, ইসলামিক নেতৃবৃন্দ কর্তৃক প্রদত্ত ফতোয়া প্রভৃতিতে ব্যাপক ও বিস্তারিত ভাবে বলা হয়েছে, যা নারী ও পুরুষের মাঝে নিয়মতান্ত্রিক যৌন সম্পর্কের মধ্যে সীমিত। । যদিও অধিকাংশ ঐতিহ্য সন্ন্যাসদশা ও কৌমার্যকে নিরুৎসাহিত করে থাকে, তবু সকল ঐতিহ্যেই লিঙ্গসমূহের মধ্যে যে কোন সম্পর্কের ক্ষেত্রে কঠোর সতীত্ব ও শালীনতাকে উৎসাহিত করে, যা এই বিষয়টিকে তুলে ধরে যে, তাদের ইসলাম স্বীকৃত জৈবিক সম্পর্ক জীবনের জন্য একটি পরিবেষ্টনীস্বরূপ এবং যৌন কর্মকাণ্ড থেকেও অনেক বিস্তৃত, যা বিবাহের জন্য ব্যাপকভাবে সংরক্ষিত। বিবাহের বাইরে লিঙ্গ পার্থক্যকরণ ও শালীনতার এই চেতনা ইসলামের বর্তমান পরিচিত বৈশিষ্ট্যের মাঝে দেখতে পাওয়া যায়, যেমন ইসলামী পোশাকের ব্যাখ্যা এবং লিঙ্গ বিভাজনের মূল্যবোধসমুহ।
ইসলামে বিবাহবহির্ভূত যৌনতার বিরুদ্ধে নিষেধাজ্ঞা প্রবল এবং বৈবাহিক যৌনতা ব্যাপকভাবে স্বীকৃত। ভালোবাসা ও নৈকট্যের মহৎ উপকারিতা হিসেবে কুরআন ও হাদিসে বিবাহ ও উপপত্নীত্ব নামক অনুমোদিত যৌন সম্পর্কসমূহ বিশদভাবে আলোচিত হয়েছে। এমনকি বিয়ের পরেও কিছু নিষেধাজ্ঞা রয়েছেঃ কোন পুরুষ তার স্ত্রীর রজঃস্রাবকালীন সময়ে এবং সন্তানপ্রসবের পর একটি নির্ধারিত সময়কালে তার সাথে সঙ্গম করতে পারবে না। স্ত্রীর পায়ূতে লিঙ্গ প্রবেশকরণ তার জন্য কঠিন পাপ হিসেবে বিবেচিত হবে। প্রজননশীল ধর্ম হওয়ার খাতিরে, ইসলাম বৈবাহিক যৌন সম্পর্কের মাধ্যমে বর্ধনশীল বংশবৃদ্ধিকে উৎসাহিত করে। গর্ভপাত (গর্ভবতী নারীর স্বাস্থ্যঝুঁকি ব্যতিরেকে) এবং সমকামিতার মত কর্মকাণ্ড ও আচরণ কঠোরভাবে নিষিদ্ধ, জন্মনিয়ন্ত্রণের জন্য অস্থায়ী গর্ভনিরোধক পদ্ধতি গ্রহণ অনুমোদিত।
ফৌজদারি
ইসলামি অপরাধ আইনশাস্ত্র বা ইসলামী ফৌজদারি বিধিমালা (فقه العقوبات) হলো শরিয়া অনুসারে ফৌজদারি আইন। কঠোর ভাবে বলতে গেলে, ইসলামী আইনের "ফৌজদারি আইন" এর আলাদা স্বতন্ত্র সংস্থা নেই। এটি অপরাধের উপর নির্ভর করে অপরাধকে তিনটি বিভাগে বিভক্ত করে -  হুদুদ  ("ঈশ্বরের বিরুদ্ধে অপরাধ", যার শাস্তি কুরআন এবং হাদিস এর মধ্যে স্থির রয়েছে;  কিসাস  (এমন ব্যক্তি বা পরিবারের বিরুদ্ধে অপরাধ যার শাস্তি কুরআন ও হাদিসগুলিতে সমান প্রতিশোধ গ্রহণ); এবং  তাজির  (অপরাধ যাদের কুরআন ও হাদীসগুলিতে নির্দিষ্ট করা হয়নি, এবং এটি শাসক বা কাদি, অর্থাৎ বিচারকের বিবেচনার ভিত্তিতে ছেড়ে যায়।  কেউ কেউ 'সিয়াশাহ' (চতুর্থ বিভাগ) (সরকারের বিরুদ্ধে অপরাধ) যুক্ত করে, অন্যরা এটিকে হ্যাড বা তাজির অপরাধের অংশ হিসাবে বিবেচনা করে।
যিনা (زِنَاء) বা জিনা (زِنًى বা زِنًا) হল অবিবাহিত দুইজন মানুষের মধ্যে যৌনক্রিয়া। ব্যুৎপত্তিগতভাবে: যিনা হল ইসলামী বৈবাহিক নিয়ম অনুযায়ী পরস্পর অবিবাহিত একাধিক মুসলিমের মাঝে অবৈধ যৌন সম্পর্ক বিষয়ক একটি ইসলামী নিষেধাজ্ঞা। বিবাহোত্তর যৌনতা এবং বিবাহপূর্ব যৌনতা, যেমনঃ পরকীয়া (পারস্পারিক সম্মতিতে বিবাহিতের অবৈবাহিক যৌন সম্পর্ক),  ব্যভিচার (দুজন অবিবাহিতের পারস্পারিক সম্মতিতে যৌনসঙ্গম), পতিতাবৃত্তি (অর্থের বিনিময়ে যৌনসঙ্গম), সমকামিতা (সমলিঙ্গীয় ব্যক্তিদ্বয়ের পারস্পারিক সম্মতিতে যৌন সম্পর্ক) , সডোমি (পায়ুসঙ্গম ও মুখমৈথুন), অজাচার (পরিবারের সদস্য বা অবিবাহযোগ্য রক্তসম্পর্কের ব্যক্তির সঙ্গে যৌনসঙ্গম), পশুকামিতা (অমানব পশুর সঙ্গে যৌনসঙ্গম) এবং ধর্ষণ (জোরপূর্বক অবৈবাহিক যৌনসঙ্গম) এর অন্তর্ভুক্ত। যিনা কবিরা গুনাহ যা তাওবাহ ব্যাতিরেকে মাফ হয় না। কুরআন শরীফে বলা হয়েছে, ”লা তাকরাবাল যিনা” যার অর্থ “তোমরা যিনার ধারে-কাছেও যেও না।”
তালাক
তালাক শব্দের অর্থ 'বিচ্ছিন্ন', ত্যাগ করা ইত্যাদি। ইসলাম ধর্মে আনুষ্ঠানিক বিবাহ বিচ্ছেদকে তালাক বলা হয়। স্বামী সর্বাবস্থায় তালাক দিতে পারেন। স্ত্রী শুধুমাত্র তখনই তালাক দিতে পারবেন, যদি বিয়ের সময় এর লিখিত অনুমতি দেওয়া হয়।পরিভাষায় তালাক অর্থ "বিবাহের বাঁধন তুলিয়া ও খুলিয়া দেওয়া, বা বিবাহের শক্ত বাঁধন খুলিয়া দেওয়া "স্বামী তার স্ত্রীর সকল সম্পর্ক ছিন্ন করে দেওয়া।
জীবনে চূড়ান্ত বিপর্যয় থেকে স্বামী স্ত্রী উভয়কে রক্ষার জন্য ইসলামে তালাকের সুযোগ সৃষ্টি করা হয়েছে। স্বামী স্ত্রীর মধ্যে যখন চরমভাবে বিরোধ দেখা দেয়,পরস্পর মিলে মিশে স্বামী স্ত্রী হিসেবে শান্তিপূর্ণ ও মাধুর্যমণ্ডিত জীবন যাপন যখন একেবারেই অসম্ভব হয়ে দাঁড়ায়,পারস্পারিক সম্পর্ক যখন হয়েপড়ে তিক্ত,বিষক্ত,একজনের মন যখন অপরজন থেকে এমন ভাবে বিমূখ হয়ে যায় যে,তাদের শুভ মিলনের আর কোন সম্ভাবনা থাকেনা; ঠিক তখনই এই চূড়ান্ত পন্থা অবলম্বনের নির্দেশ দেওয়া হয়েছে ইসলামে। তালাক হচ্ছে নিরুপায়ের উপায়। স্বামী স্ত্রী পরস্পরকে বেঁধে রাখার শেষ চেষ্টাও যখন ব্যর্থতায় পর্যবসিত হয় তখন বিবাহ নামকছে, সেখানে তালাক ঘোষণার কোন পদ্ধতি বলা হয়নি। মুসলিম পারিবারিক আইনে বলা হয়েছে- "কোন পুরুষ তাহার স্ত্রীকে তালাক দিতে চাহিলে তাহাকে মুসলিম আইনে অনুমোদিত যে কোন পদ্ধতিতে ঘোষণার পরই তিনি তাহার স্ত্রীকে তালাক দিয়েছেন এ মর্মে চেয়ারম্যানকে লিখিত ভাবে নোটিশ প্রদান করবেন এবং স্ত্রীকেও উহার নকল দিবেন" অর্থাৎ তালাক প্রদান বা ঘোষণার ক্ষেত্রে ইসলামী শরীয়তের প্রবর্তিত পদ্ধতিই হচ্ছে মুসলিম পারিবারিক আইনের পদ্ধতি। তাই শরীয়ত প্রবর্তিত তালাক সংক্রান্ত বিধানাবলি ভালভাবে জানা ও বুঝা খুবই জরুরী। বিশেষ করে নিকাহ রেজিস্ট্রারদের এ সম্পর্কে পরিষ্কার ধারণা থাকা অত্যন্ত জরুরী।
উত্তরাধিকার
ইসলামী মালিকানা আইনশাস্ত্র হল ইসলামী আইনশাস্ত্র বা ফিকহের একটি অংশ যা উত্তরাধিকার সংক্রান্ত নীতি নির্ধারণের জন্য ব্যবহৃত হয়ে থাকে।
উত্তরাধিকারের ক্ষেত্রে মুসলমানদের ধর্মগ্রন্থ পবিত্র কোরআনে সূরা নিসায় বলা হয়েছে, "তোমাদের সন্তানদের ব্যাপারে আল্লাহ তোমাদেরকে এই বিধান দিচ্ছেন: পুরুষের অংশ দুই নারীর সমান হবে। যদি দুই জনের বেশি নারী হয়, তাহলে সম্পদের দুই তৃতীয়াংশ দেয়া হবে। আর একজন নারী হলে মোট সম্পদের অর্ধেক পাবে। মৃত ব্যক্তির সন্তান থাকলে, তাঁর পিতা-মাতা প্রত্যেকে ছয় ভাগের এক ভাগ করে পাবে। আর সে যদি নিঃসন্তান হয়, পিতা-মাতাই হয় উত্তরাধিকারী, তাহলে মাকে দেয়া হবে তিন ভাগের একভাগ। মৃতের ভাই বোন থাকলে মা সেই ছয় ভাগের এক ভাগ পাবে। এসব বণ্টন মৃতের কোনো অসীয়ত থাকলে, তা এবং ঋণ থাকলে তা আদায় করার পরে। তোমাদের পিতা-মাতা এবং তোমাদের সন্তান-সন্ততী, তোমাদের জানা নাই এঁদের মধ্যে তোমাদের কল্যাণের দিক দিয়ে কারা ঘনিষ্টতর। এই বণ্টন ব্যবস্থা ফরজ করে দেয়া হয়েছে আল্লাহর পক্ষ থেকে। আল্লাহ তো সব কিছুর ব্যপারেই পূর্ণ অবহিত এবং তিনিই হচ্ছেন বিজ্ঞ, পরম কুশলী। আর তোমাদের স্ত্রীরা যা কিছু রেখে গেছে, তার অর্ধেক তোমরা পাবে যদি তাঁরা নিঃসন্তান হয়। সন্তান থাকলে তোমরা পাবে ত্যক্ত সম্পত্তির চার ভাগের একভাগ। তাঁদের করে যাওয়া অসীয়ত এবং দেনা থাকলে, তা সব আদায়ের পর। আর তোমাদের রেখে যাওয়া সম্পদের তাঁরা পাবে চারভাগের একভাগ, যদি তোমাদের কোনো সন্তান না থাকে। সন্তান থাকলে তাঁরা পাবে আট ভাগের একভাগ। তাও কার্যকর হবে তোমাদের কোনো অসীয়ত এবং দেনা থাকলে তা আদায়ের পর। আর যদি এমন কোনো পুরুষ অথবা স্ত্রীলোক, যাঁর না আছে কোনো সন্তান, আর না আছে পিতা-মাতা। আছে এক ভাই অথবা এক বোন তাহলে তাঁদের প্রত্যেকে পাবে ছয় ভাগের এক ভাগ। আর ভাই বোন যদি দুই এর বেশি হয়, তাহলে তাঁরা সবাই মিলে মোট সম্পদের তিন ভাগের একভাগ পাবে। তাও কোনো অসীয়ত এবং ঋণ থাকলে তা আদায়ের পর। কোনোভাবেই কারো কোনো ক্ষতি করা বা হতে দেয়া যাবে না। (এসব কিছু) আল্লাহর দেয়া উপদেশ মালা। আর আল্লাহ সব কিছুর ব্যাপারেই পূর্ণ অবহিত এবং পরম ধৈর্য্যশীল।"৪:১১-১২ এবং
"তাঁরা আপনার কাছে ফতোয়া জানতে চায়। বলুন, আল্লাহ তোমাদেরকে ফতোয়া দিচ্ছেন, নিঃসন্তান ও পিতৃ-মাতৃহীন মৃত ব্যক্তির সম্পদ বণ্টন সম্পর্কে। যদি এমন ব্যক্তি মারা যায়, যাঁর কোনো সন্তান নেই, আছে এক বোন। তাহলে সে পাবে সম্পদের অর্ধেক আর যদি বোন মারা যায় তাহলে ভাই পুরো সম্পদের উত্তরাধিকারী হবে। মৃতের উত্তরাধিকারী যদি দুই বোন হয়, তাহলে ত্যক্ত সম্পত্তির তিন ভাগের দুই ভাগ তাঁরা পাবে। আর যদি কয়েকজন ভাই-বোন হয়, তাহলে পুরুষেরা পাবে দুই ভাগ, আর নারীরা পাবে এক ভাগ। আল্লাহ স্পষ্ট করে দিচ্ছেন তোমাদের জন্য যেন তোমরা বিভ্রান্তির মধ্যে পড়ে না যাও। প্রত্যেকটি জিনিস সম্পর্কেই আল্লাহ পূর্ণ অবহিত।"৪:১৭৬
আয়াতত্রয়ীর বর্ণনা মতে, ত্যক্ত সম্পত্তির বণ্টনের বেলায় কোনো কোনো ক্ষেত্রে নারী-পুরুষ দুজনেই সমান। কিছু কিছু ক্ষেত্রে নারী এগিয়ে। তবে, বেশির ভাগ ক্ষেত্রেই পুরুষ এগিয়ে।
লৈঙ্গিক সমতা
থাম্ব|লৈঙ্গিক সমতার জন্য ইউরোপীয় ইনস্টিটিউট দ্বারা সৃষ্ট লৈঙ্গিক সমতা ইনডেক্সের অধিক্ষেত্রগুলি সম্পর্কে ইনফোগ্রাফিক লৈঙ্গিক সমতা বলতে কোনও ব্যক্তির লিঙ্গ (নাবালক ছেলে বা মেয়ে এবং সাবালক পুরুষ কিংবা নারী) নির্বিশেষে জীবনের প্রতিটি ক্ষেত্রে সম্পদ, সুযোগ ও সুরক্ষা লাভ করা, অর্থনৈতিক কর্মকাণ্ডে অংশগ্রহণ করা ও সিদ্ধান্ত গ্রহণ করার ব্যাপারে সমান অধিকারকে বোঝায়। তবে তার মানে এই নয় যে পুরুষ ও নারী হুবহু একই ধরনের ব্যক্তি কিংবা তাদের সাথে সম্পূর্ণ একইভাবে ব্যবহার করতে হবে।
লৈঙ্গিক বৈষম্য বিশ্বের সমস্ত সমাজেই প্রচলিত এবং এর বহিঃপ্রকাশ বহুমাত্রিক। চাকুরির অভিজ্ঞতা, শিক্ষার সুযোগ বা স্বাস্থ্য, সব ক্ষেত্রেই এটি দেখা যেতে পারে। লৈঙ্গিক বৈষম্যের বিভিন্ন কারণ উপস্থাপন করা হয়েছে। জৈবিক সরলীকরণ বা লঘুকরণ এবং বিবর্তনীয় মনোবিজ্ঞানের দৃষ্টিকোণ থেকে সমাজে একজন ব্যক্তির অভিজ্ঞতা তার জৈবিক, শারীরিক বা মানসিক দিক থেকে জন্মগত যে লৈঙ্গিক পার্থক্য, তার উপর ভিত্তি করে সৃষ্ট বৈষম্যমূলক মনোভাব বা আচরণ দ্বারা নির্ধারিত হয়। অন্যদিকে সাংস্কৃতিক দৃষ্টিভঙ্গি থেকে সাধারণত দাবী করা হয় যে বিভিন্ন সমাজে কৃত্রিমভাবে নির্মিত রীতিনীতি ও প্রথার কারণে ভিন্ন লিঙ্গের ব্যক্তিদেরকে ভিন্ন ভিন্ন বা অসম ভূমিকা পালন করার জন্য দলে ভাগ করে ফেলা হয়।
লৈঙ্গিক বৈষম্য সমাধান করার জন্য কোনও সংগঠনের নীতি নির্ধারণ পর্যায়ে ও বাস্তবায়ন পর্যায়ে নিয়মতান্ত্রিকভাবে লৈঙ্গিক প্রশ্ন বা বিষয়গুলি মাথায় রাখা হয়। সাধারণত দুই দিক থেকে সমতা আনয়নের চেষ্টা করা হয়। একদিকে লিঙ্গ নির্বিশেষে সম্পদ ও সুযোগের সমান লভ্যতা নিশ্চিত করার জন্য বিশেষ প্রণোদনা বা সুবিধা প্রদান করা হতে পারে। অন্যদিকে এমন শর্ত বা পরিস্থিতির সৃষ্টি করা হতে পারে, যাতে লিঙ্গ নির্বিশেষে সমান ফল পাওয়া যায়। দুই ধরনের দৃষ্টিভঙ্গিরই ভাল-মন্দ দিক আছে।
বর্তমান বিশ্বে লৈঙ্গিক বৈষম্যের সাথে নারীর অধিকারের ব্যাপারটি ঘনিষ্ঠভাবে জড়িত। সারা বিশ্ব জুড়ে নারী ও নাবালক মেয়েদের অনেক ক্ষতিকর কর্মকাণ্ডের শিকার হতে হয়, যার মধ্যে যৌনতা পাচার, নারীহত্যা, যুদ্ধকালীন যৌন সহিংসতা এবং অন্যান্য নিপীড়নমূলক কৌশল অন্তর্ভুক্ত। এগুলিকে নির্মূল করলে লৈঙ্গিক বৈষম্য অনেকখানি দূর হবে। জাতিসংঘ জনসংখ্যা তহবিল বিবৃতি দিয়েছে যে "যদিও বহুসংখ্যক আন্তর্জাতিক ঐকমত্য বা চুক্তিতে মানুষ হিসেবে নারীর অধিকারকে স্বীকৃতি দেওয়া হয়েছে, তা সত্ত্বেও কার্যক্ষেত্রে পুরুষদের চেয়ে  নারীদের দরিদ্র ও নিরক্ষর হবার সম্ভাবনা এখনও বেশি। সম্পদের মালিকানা, ঋণগ্রহণ, প্রশিক্ষণ ও কর্মসংস্থানের মতো ক্ষেত্রগুলিতে তাদের প্রবেশাধিকার কম। নারীরা পুরুষদের চেয়ে রাজনৈতিকভাবে সক্রিয় হবার সম্ভাবনা কম এবং তাদের গৃহস্থালি সহিংসতার শিকার হবার সম্ভাবনা তুলনামূলকভাবে অনেক বেশি।"
জাতিসংঘ টেকসই উন্নয়নের যে ১৭টি লক্ষ্য স্থির করেছে, তাতে লৈঙ্গিক সমতাকে ৫ম স্থান দেওয়া হয়েছে। প্রতিবছর জাতিসংঘ উন্নয়ন কর্মসূচি কর্তৃক প্রকাশিত মানব উন্নয়ন প্রতিবেদনে বিশ্বজুড়ে লৈঙ্গিক বৈষম্য পরিমাপ করা হয়।
সলিমুল্লাহ খান (পণ্ডিত)
সলিমুল্লাহ খান ( ২৫ ডিসেম্বর ১৯২৬ — ১৫ জানুয়ারি ২০১৭ ) ছিলেন একজন পাকিস্তানি ইসলামি পণ্ডিত এবং বেফাকুল মাদারিসিল আরাবিয়া পাকিস্তানের প্রাক্তন সভাপতি। তার ছাত্রদের মধ্যে মুহাম্মদ রফী উসমানী ও মুহাম্মাদ তাকী উসমানী প্রমুখ উল্লেখযোগ্য।   তিনি ১৯৬৭ সালে জামিয়া ফারুকিয়া করাচি প্রতিষ্ঠা করেন।
প্রাথমিক জীবন ও শিক্ষা জীবন
শায়খুল হাদিস সলিমুল্লাহ খান ১৯২৬ সালের ২৫ ডিসেম্বর ভারতের উত্তরপ্রদেশের মুজাফফরনগর জেলার প্রসিদ্ধ উপশহর হাসানপুর লৌহরিতে জন্ম গ্রহণ করেন।
শিক্ষা জীবন
তিনি হাকিমুল উম্মত হজরত মাওলানা আশরাফ আলী থানবি রহমাতুল্লাহি আলিইহি-এর খলিফা হজরত মাওলানা মাসিহুল্লাহ খান রহমাতুল্লাহি আলাইহির মাদরাসা মিফতাহুল উলুম জালালাবাদে তার শিক্ষা জীবন শুরু হয়।বিশ্বখ্যাত ধর্মীয় শিক্ষাপ্রতিষ্ঠান ‘দারুল উলুম দেওবন্দ’ ভারতে ১৯৪২ সাল থেকে ১৯৪৭ সাল পর্যন্ত তিনি ইলমে হাদিস, তাফসিরসহ নানা বিষয়ে উচ্চশিক্ষা লাভ করেন।
অধ্যাপনা
শিক্ষা জীবন শেষে মাওলানা সলিমুল্লাহ খান তাঁর ওস্তাদের মাদরাসা মিফতাহুল উলুম টানা আট বছর অধ্যাপনা করেন। বিশ্ববিখ্যাত আলেমে দ্বীন বিচারপতি শায়খুল ইসলাম মুফতি তকি ওসমানি-এর মতো ব্যক্তিরাও তাঁর ছাত্র হিসেবে নিজেদেরকে সৌভাগ্যবান মনে করেন।তিনি দারুল উলুম টাণ্ডোলা ইয়ার এবং দারুল উলুম করাচি, করাচির জামিয়াতুল উলুমিল ইসলামিয়ায় হাদিস, ফিকহ, তাফসির, দর্শন, ইতিহাস ও আরবি সাহিত্যসহ বিভিন্ন বিষয়ে পাঠদান করেন৷
জামিয়া ফারুকিয়া প্রতিষ্ঠা
ইলমে হাদিসের খেদমতে পাকিস্তান এসে আর ফিরে যাওয়া হয়নি মাতৃভূমি ভারতে। তিনি ১৯৬৭ সালের ২৩ জানুয়ারি মোতাবেক ১৩৮৭ হিজরির শাওয়াল মাসে পাকিস্তানের করাচিতে প্রতিষ্ঠা করেন ‘জামিয়া ফারুকিয়া` নামে বিখ্যাত ধর্মীয় শিক্ষাপ্রতিষ্ঠান৷
বেফাকুল মাদারিসিল আরাবিয়া পাকিস্তানের দায়িত্বে
শায়খুল হাদিস হজরত মাওলানা সালিমুল্লাহ খান ১৯৮০ সালে পাকিস্তানের মাদরাসা শিক্ষা বোর্ড ‘বেফাকুল মাদারিসিল আরাবিয়া পাকিস্তান`-এর প্রধান শিক্ষাসচিবের দায়িত্বে নিয়োজিত হন তিনি৷১৯৮৯ সালে বোর্ডটির সদর হিসেবে তাকে ঘোষণা করা হয়। মৃত্যুর পূর্ব পর্যন্ত পূর্ণ দক্ষতার সঙ্গে অধ্যাপনার পাশাপাশি তিনি বোর্ডটির চেয়ারম্যান হিসেবেই দায়িত্ব পালন করছিলেন৷
গ্রন্থ রচনা
হাদিসের প্রসিদ্ধ গ্রন্থ বুখারির ব্যাখ্যাগ্রন্থ ‘কাশফুল বারি` এবং মিশকাতুল মাসাবিহের ওপর ব্যাখ্যাগ্রন্থ ‘নাফহাতুন তানকিহ’ রচনা করেন।
আনিস মোল্লা
জন্ম ও শিক্ষাজীবন
আনিস মোল্লার জন্ম পিরোজপুর জেলার মঠবাড়িয়া উপজেলার দাউদখালী ইউনিয়নের খায়েরঘাটচড়া গ্রামে। তার বাবার নাম তছিমউদ্দিন মোল্লা এবং মায়ের নাম মজিতন নেছা। তার স্ত্রীর নাম আছিয়া বেগম।
বাংলাদেশ ডিজেল প্ল্যান্ট লিমিটেড
250px|থাম্ব|লোগো বাংলাদেশ ডিজেল প্ল্যান্ট লিমিটেড বাংলাদেশের একটি রাষ্ট্রীয় মালিকানাধীন সংস্থা, এটি বাংলাদেশ সেনাবাহিনী পরিচালনা করে।
ইতিহাস
বাংলাদেশ ডিজেল প্ল্যান্ট লিমিটেড রাষ্ট্রীয় মালিকানাধীন বাংলাদেশ ইস্পাত ও প্রকৌশল কর্পোরেশনের অধীনে সরকারী মালিকানাধীন কর্পোরেশন ছিল। এটি ২০০৪ সালে ৭৪০ মিলিয়ন টাকার বেশি লোকসানের কারণে বন্ধ হয়ে গিয়েছিল কারণ নিয়ে। ২০০৭ সালে এই প্ল্যান্টটি বাংলাদেশ সেনাবাহিনীর হাতে হস্তান্তর করা হয়েছিল যার ফলে এই প্ল্যান্টটি লাভজনক প্রতিষ্ঠানে পৌঁছাতে সক্ষম হয়েছিল। ২০১০ সালে প্রকল্পটি ৫০ মেগাওয়াট ডিজেল বিদ্যুৎ কেন্দ্র নির্মাণের জন্য বাংলাদেশ সরকারের কাছ থেকে একটি চুক্তি পেয়েছিল। ২০১৩ সালে রামপাল বিদ্যুৎকেন্দ্রের জন্য জমি ভরাটের জন্য একটি প্রকল্পের চুক্তি হয়েছিল। বাংলাদেশ ডিজেল প্ল্যান্ট লিমিটেড ২০১৪ সালের ফেব্রুয়ারিতে আজিমপুর এলাকার জন্য ১০,০০০ প্রিপেইড বিদ্যুৎ মিটার উৎপাদন করতে ঢাকা পাওয়ার ডিস্ট্রিবিউশন সংস্থা লিমিটেডের সাথে একটি চুক্তি স্বাক্ষর করেছে।
কোয়ান্টাম বলবিজ্ঞান
কোয়ান্টাম বলবিজ্ঞান (Quantum mechanics) বা কোয়ান্টাম(খুদ্রাংশিক) পদার্থবিজ্ঞান (Quantum physics) আধুনিক পদার্থবিজ্ঞানের একটি শাখা যা পরমাণু এবং অতিপারমাণবিক কণার/তরঙ্গের মাপনীতে পদার্থের আচরণ বর্ণনা করে। কোয়ান্টাম বলবিজ্ঞানকে ব্যবহার করে বিশাল কোন বস্তু যেমন তারা ও ছায়াপথ এবং বিশ্বতত্ত্বমূলক ঘটনা যেমন ব্যাখ্যা করা যায় তেমনি স্ট্যান্ডার্ড মডেলভিত্তিক মহা বিস্ফোরণ (বিগ ব্যাং) বিশ্লেষণ এবং ব্যাখ্যা করা যায়।
উল্লেখ্য, পদার্থবিজ্ঞানের যেসব ক্ষেত্র চিরায়ত (ক্লাসিক্যাল) নিউটনীয় বলবিজ্ঞান দিয়ে ব্যাখ্যা করা যায় না, সেসব ক্ষেত্রে পদার্থগুলির জড়তাত্ত্বিক ভৌত আচরণ সম্পর্কে ধারণা পাবার জন্য পদার্থবিজ্ঞানীরা কোয়ান্টাম বলবিজ্ঞান ব্যবহার করে থাকেন। পারমাণবিক অথবা তার চেয়েও ছোট মাপের কোন ভৌত ব্যবস্থায়, খুব নিম্ন অথবা খুব উচ্চ শক্তিতে, অথবা অতিশীতল তাপমাত্রায় চিরায়ত এবং কোয়ান্টাম বলবিজ্ঞানের বিশ্লেষণের মধ্যে প্রায়শই পার্থক্য দেখা যায়। কোয়ান্টাম বলবিজ্ঞান রসায়ন, আণবিক জীববিজ্ঞান, ইলেকট্রনিক্‌স, কণা পদার্থবিজ্ঞান, ন্যানোপ্রযুক্তি এবং প্রযুক্তিবিদ্যার আধুনিকায়নের ভিত্তি এবং বিজ্ঞানের কোয়ান্টামভিত্তিক এই শাখাগুলো বিগত পঞ্চাশ বছরব্যাপী পৃথিবীকে রাতারাতি এনালগ থেকে ডিজিটালে রূপান্তরিত করেছে।
ইতিহাস
চিরায়ত বলবিজ্ঞান আমাদের চারপাশের জগতের অনেক ঘটনা নির্ভুলভাবে ব্যাখ্যা করতে সক্ষম। আইজাক নিউটন ১৬৮৬ সালে তার বিখ্যাত বই Philosophiae Naturalis Principia Mathematica, সংক্ষেপে প্রিন্সিপিয়া ম্যাথেম্যাটিকা-তে চিরায়ত বলবিজ্ঞানের মূলসূত্রগুলি লিপিবদ্ধ করেন। এরপর প্রায় দুইশ বছর ধরে এই সূত্রগুলিই পদার্থবিজ্ঞান ও জ্যোতির্বিজ্ঞানের সমস্ত ঘটনাবলির ব্যখ্যার কাজে ব্যবহৃত হয়ে আসছিল। কিন্তু ১৯শ শতকের শেষের দিকে এসে পরমাণুর ইলেক্ট্রনীয় গঠন ও আলোর ধর্মের উপর কিছু আবিষ্কার চিরায়ত বলবিজ্ঞান দিয়ে ব্যাখ্যা করা সম্ভব হচ্ছিল না। ১৯০৫ সালে আলবার্ট আইনস্টাইন বুঝতে পারেন যে চিরায়ত বলবিজ্ঞানের ধারণাগুলি অত্যন্ত দ্রুত গতিবেগের, অর্থাৎ আলোর গতিবেগের কাছাকাছি বেগের বস্তুর ওপর প্রয়োগ করা যায় না। তিনি এটা ব্যাখ্যা করার জন্য নির্মাণ করেন আপেক্ষিকতাভিত্তিক বলবিজ্ঞান নামের শাস্ত্র। চিরায়ত বলবিজ্ঞান নীতিগতভাবে ভ্রান্ত হলেও ধীর গতিবেগের বস্তুসমূহের জন্য এটিকে আপেক্ষিকতাভিত্তিক বলবিজ্ঞানের একটি ভাল আসন্নীকরণ হিসেবে গণ্য করা যায়। প্রায় একই সময়ে পদার্থবিজ্ঞানীরা বিভিন্ন পরীক্ষার মাধ্যমে আবিষ্কার করেন যে চিরায়ত বলবিজ্ঞানের ধারণাগুলি অত্যন্ত ক্ষুদ্র বস্তুর ওপরেও প্রয়োগ করা যায় না। ১৯০০ থেকে ১৯২৭ সালের মধ্যে বেশ কিছু পদার্থবিজ্ঞানী (মাক্স প্লাংক, নিল্‌স বোর, আলবার্ট আইনস্টাইন, ওয়ার্নার হাইজেনবার্গ, লুই দ্য ব্রয়ি, এর্ভিন শ্র্যোডিঙার, প্রমুখ) কোয়ান্টাম বলবিজ্ঞান উদ্ভাবন করেন। আপেক্ষিকতাবাদের সাথে কোয়ান্টাম বলবিজ্ঞানের একত্রীকরণের ব্যাপারে তাত্ত্বিক গবেষণা চলছে। এ বিষয়ে এখনও সম্পূর্ণ সাফল্য লাভ করা যায় নি।
কোয়ান্টাম বলবিজ্ঞানের স্বরূপ
চিরায়ত ও আপেক্ষিকতাভিত্তিক বলবিজ্ঞান নিয়তিবাদী: অর্থাৎ এগুলিতে বর্তমান অবস্থা সম্পর্কে নির্ভুল জ্ঞান থাকলে ভবিষ্যৎ সম্পর্কে নির্ভুল ভবিষ্যদ্বাণী করা সম্ভব, দৈবের কোন স্থান এখানে নেই। অন্যদিকে কোয়ান্টাম বলবিজ্ঞান সম্ভাবনাভিত্তিক: বর্তমান অবস্থা সম্পর্কে নির্ভুল জ্ঞান থাকলেও ভবিষ্যৎ কী ঘটবে তার পূর্বাভাস দেয়া কঠিন। এই অদ্ভুত বৈশিষ্ট্য সত্ত্বেও কোয়ান্টাম বলবিজ্ঞান অত্যন্ত নির্ভুলভাবে পারমাণবিক ও অতিপারমাণবিক স্তরের অনেক ঘটনা ব্যাখ্যা করতে সক্ষম, এবং চিরায়ত বলবিজ্ঞানের সাহায্যে এই মাত্রার নির্ভুলতায় পৌঁছানো সম্ভব নয়|
কোয়ান্টাম বলবিজ্ঞান সম্পর্কে উক্তি
এমন এক সময় ছিল যখন পত্রপত্রিকায় লেখা হত যে বিশ্বে মাত্র এক ডজন লোক আপেক্ষিকতার তত্ত্বটি বুঝতে পেরেছেন। আমার মনে হয় না এরকম কোন সময় আদৌ ছিল। হয়ত এমন এক সময় ছিল যখন মাত্র একজন ব্যক্তি তত্ত্বটি বুঝতেন, কারণ তিনিই প্রথম ব্যাপারটা ধরতে পেরেছিলেন, তার পরে তিনি এ নিয়ে গবেষণাপত্রটি লেখেন। কিন্তু ঐ গবেষণাপত্র পাঠের পর অনেক লোকই কোনও না কোনও ভাবে আপেক্ষিকতার তত্ত্বটি অনুধাবন করতে পেরেছিল, যাদের সংখ্যা অবশ্যই এক ডজনের বেশি। অন্যদিকে আমার মনে হয় আমি খুব নিশ্চিতভাবেই বলতে পারি যে কোয়ান্টাম বলবিজ্ঞান কোন ব্যক্তিই বুঝতে পারে না। - রিচার্ড ফাইনম্যান, ভৌত বিধির প্রকৃতি (The Character of Physical Law), ১৯৬৫, পৃষ্ঠা ১২৯।
আরও দেখুন
কোয়ান্টাম বলবিদ্যায় তিন ধরনের তিন ধরনের চিত্র দেখা যায়।
১.শ্রোডিঙ্গার চিত্র, ২.হাইজেনবার্গ চিত্র, ৩.ডিরাকের মিথস্ক্রিয়া চিত্র।
৩.ডিরাকের মিথস্ক্রিয়া চিত্র ঃ- যে পদ্ধতিতে অবস্থা অপেক্ষক এবং অপারেটর উভয়ই  সময়ের সাথে পরিবর্তিত হয় তাকে মিথস্ক্রিয়া চিত্র বা ডিরাক চিত্র বলে।
সাঁতরাগাছি জংশন রেলওয়ে স্টেশন
সাঁতরাগাছি রেলওয়ে স্টেশন  হল ভারতের পশ্চিমবঙ্গ রাজ্যের হাওড়া জেলার সাঁতরাগাছি এলাকার একটি স্টেশন। এই স্টেশনটিকে বর্তমানে টার্মিনাল স্টেশন হিসাবে গড়ার পরিকল্পনা চলছে।
রেল জোন
দক্ষিণ পূর্ব রেল আমতা, মেচেদা, পাশকুরা, হলদিয়া, কাঁথি, মেদিনীপুর ও খড়গপুরের সাথে যোগাযোগ করে। এবং মধ্য, পশ্চিম ও দক্ষিণ ভারতে মেইল ​​/ এক্সপ্রেস ট্রেনের মাধ্যমে যোগাযোগ রয়েছে। বেঙগল নাগপুর রেলওয়ে, যা বর্তমানে দক্ষিণ পূর্ব রেল নামে পরিচিত, ১৯০০ সালে হাওড়া স্টেশনে সংযুক্ত করা হয়েছিল। এই সময়, সাঁতরাগাছি থেকে শালিমার স্টেশনের ৩ মাইল দীর্ঘ শর্ট শাখা তৈরি করা হয়েছিল যাতে রপ্তানি দ্রব্যগুলির ভারী ট্র্যাফিক পুনঃনির্দেশিত করা হয়, বড় ফেরি স্টিমার্সের মাধ্যমে কলকাতায় খিদিরপুর ডক থেকে।